অহংকার নিয়ে পড়াশুনা শুরু করলাম। তাই বিভিন্ন  বই-পত্র, ইন্টারনেট ঘেটে জানার চেষ্টা শুরু করলাম যে, আসলেই কি আমি অহংকারী ? অর্থাৎ কি কি কাজ করলে বা লক্ষন থাকলে অহংকারী হয়? আর যদি কেউ অহংকারী হয়, তা থেকে পরিত্রানের উপায় কি? আমার এই প্রশ্নের উত্তরগুলো খুব সহজেই পাওয়া যায়নি। যা কিছু পেয়েছি সেগুলো সবার সাথে শেয়ার করতে চাই।আমি কখনোই চাই না আল্লাহ আমার এবং আমার আশেপাশের মানুষের উপর রাগ করে থাকুক। আমি মনে করি, নিজেকে শুধরানোর সাথে সাথে অন্যকেও শুধরানোর জন্য সহযোগিতা করা দরকার। যাই হোক, আমার নিজের এবং অন্যের সুবিধার জন্য ঠিক পরীক্ষার খাতার মত করে পয়েন্ট  আকারে লেখার চেষ্টা করলাম।